ananddey/assamese-wiki-corpus huggingface dataset:
তালেবৰ ৰহমান

তালেবৰ ৰহমান এজন অসমীয়াশিক্ষক, সক্ৰিয় সমাজকৰ্মী আৰু মানৱতাবাদী সাহিত্যক। তেওঁৰ ছাত্ৰ অৱস্থাৰ পৰাই সাহিত্য চৰ্চা কৰিছিল।

জন্ম আৰু বংশ পৰিচয়

১৯৬০ চনত অসমৰ বৰপেটা জিলাৰ বেতবাৰী গাঁৱত তালেবৰ ৰহমানৰ জন্ম হয়। তেওঁৰ পিতৃৰ নাম কাজল মিয়া আৰু মাতৃৰ নাম আজিৰণ নেছা।

শিক্ষা

১৯৭৬ চনত ভৱানীপুৰ উচ্চ মাধ্যমিক বিদ্যালয়ৰ পৰা হাইস্কুল শিক্ষান্ত পৰীক্ষাত উত্তীৰ্ণ হয়। ১৯৭৯ চনত বি.বি.কলেজৰ পৰা উচ্চতৰ মাধ্যমিক পৰীক্ষাত উত্তীৰ্ণ হয় আৰু সমাজ বিজ্ঞান বিভাগত সুখ্যাতিৰে উত্তীৰ্ণ হৈ স্নাতকোত্তৰ উপাধি লাভ কৰে।

কৰ্মজীৱন

তেওঁ কমলপুৰ মধ্য ইংৰাজী বিদ্যালয়ত শিক্ষক হিচাপে চাকৰি জীৱনৰ পাতনি মেলে।

সাহিত্যৰাজি

আৰ্দশ মৎস্য প্ৰতিপালন
অৰণ্যৰোদন (কাব্য সংকলন)
অনুভূতি (কাব্য সংকলন)
হোটেল মেনেজাৰ সাক্ষাৎকাৰ (গল্প সংকলন)
ৰহমানীয় গজল (গীতি সংকলন)

তথ্য সংগ্ৰহ

শ্ৰেণী:অসমীয়া সাহিত্যিক
মাছুম আজিজ

মুহাম্মদ মাছুম আজিজ (১৯৫২ – ১৭ অক্টোবৰ ২০২২) আছিল এজন বাংলাদেশৰ মঞ্চ, চলচ্চিত্ৰ আৰু টেলিভিছন অভিনেতা। ১৯৮৫ চনৰ পৰা তেওঁ চাৰিশৰো অধিক নাটক আৰু চলচ্চিত্ৰত অভিনয় কৰিছিল। ঘনি (২০১১) ছবিখনত অভিনয় কৰি তেওঁ বাংলাদেশ ৰাষ্ট্ৰীয় চলচ্চিত্ৰ বঁটা লাভ কৰিছিল আৰু ২০২২ চনত বাংলাদেশ চৰকাৰে অভিনয়ৰ ক্ষেত্ৰত আগবঢ়োৱা অৱদানৰ বাবে একুশে পদক সন্মান লাভ কৰিছিল।

কেৰিয়াৰ

চট্টগ্ৰাম বিশ্ববিদ্যালয়ত পঢ়া-শুনা কৰি থকাৰ সময়তে আজিজে ভ্ৰাম্যমাণ থিয়েটাৰত অভিনয়ত আত্মপ্ৰকাশ কৰে। ১৯৮৫ চনত তেওঁ টেলিভিছন নাটকত আত্মপ্ৰকাশ কৰে। ঢাকা পদাতিক নামৰ নাট্যদল এটাত অভিনেতা-পৰিচালক উভয় হিচাপে কেইবাবছৰ ধৰি কাম কৰিছিল।
কপালেৰ লিখোন (২০১৭)
সনাতন গল্প (২০১৮)
আমৰা একটা চিনেমা বানাব (২০১৯)

টেলিভিছনৰ নাটক
উৰে যায় বুক পক্ষী
২৪ কেৰেট মেন
তিন গাধা
প্ৰিয় প্ৰতিপেক্ষা
জোৎসা কৰেছে আড়ি
সাকিন সাৰিসুৰি

তথ্যসমূহ

ব্যহ্যিক সংযোগ

শ্ৰেণী:বাংলাদেশৰ ব্যক্তি
ইন্দ্ৰজিৎ কৌৰ বৰঠাকুৰ

ইন্দ্ৰজিৎ কৌৰ বৰঠাকুৰ এগৰাকী ভাৰতীয় অসামৰিক কৰ্মচাৰী, অৰ্থনীতিবিদ আৰু লেখিকা।

কৰ্মজীৱন

তেওঁ উত্তৰ-পূব পৰিষদৰ (NEC) সদস্য,যি কেন্দ্ৰীয় চৰকাৰৰ ৰাজ্যিক মন্ত্ৰীৰ পদবীৰ সমমৰ্যাদা বহন কৰে।
তেওঁ ভাৰত চৰকাৰৰ সচিব হিচাপে কাৰ্যনিৰ্বাহ কৰিছিল আৰু ১৯৯০ চনত ভাৰতীয় অৰ্থনীতি সংস্থাৰ সভাপতি আছিল। তেওঁ কবিতা, কাহিনী আৰু ৰন্ধনপ্ৰণালীৰ ওপৰত কেইবাখনো কিতাপ লিখি প্ৰকাশ কৰিছে। 'সো ফুল সো এলাইভ' আৰু 'ষ্টৰীজ টু উইন দা ৱৰ্ল্ড' হৈছে তেওঁৰ কেইখনমান উল্লেখযোগ্য ৰচনা।

বঁটা আৰু সন্মানসমূহ

তেওঁ বিভিন্ন সময়ত বিভিন্ন বঁটা লাভ কৰিছে। সেইবিলাক হ'ল 'মহিলা শিৰোমণি বঁটা '(১৯৮৯), 'আন্তৰ্জাতিক মহিলা বঁটা' (১৯৯২), 'ভাৰত জ্যোতি বঁটা' (২০০৮) আৰু 'ইন্দিৰা প্ৰিয়দৰ্শিনী বঁটা' (২০১১) আদি। ভাৰত চৰকাৰে তেওঁক ১৯৯২ চনত চতুৰ্থ সৰ্বোচ্চ অসামৰিক সন্মান পদ্মশ্ৰী উপাধি প্ৰদান কৰে আৰু ২০০৯ চনত তৃতীয় সৰ্বোচ্চ সন্মান পদ্মভূষণ লাভ কৰে।

তথ্যৰ উৎস

শ্ৰেণী: অৰ্থনীতিবিদশ্ৰেণী: লেখিকাশ্ৰেণী: জীৱিত ব্যক্তি
শ্ৰেণী:ভাৰতীয় মহিলা কবি
দানৱ ৰাজবংশ

দানৱ ৰাজবংশই উত্তৰ-পূব ভাৰতৰ অসমত ৰাজনৈতিক শাসনৰ সূত্ৰপাত কৰিছিল। মহীৰংগ দানৱে এই বংশ প্ৰতিষ্ঠা কৰিছিল। তেওঁলোক কিৰাট মূলৰ লোক আছিল। কালিকা পুৰাণত এই শাসকসকলৰ উল্লেখ আছে কিন্তু একো পুৰাতাত্বিক প্ৰমাণ নাই।

কিৰাট শাসকৰ শেষজন ঘটকাসুৰক নৰক ৰাজবংশৰ কিংবদন্তি ৰজা নৰকাসুৰে বধ কৰি নিজৰ শাসন আৰম্ভ কৰে।

ৰজাসকল

মহীৰংগ (মৈৰং)
হটকাসুৰ
শম্ভাসুৰ
ৰত্নাসুৰ
ঘটকাসুৰ

টোকা

তথ্যসূত্ৰ

শ্ৰেণী:অসমৰ ৰাজবংশসমূহ
বে চুজি

বে চু-জি (কোৰিয়ান: 배수지; ইংৰাজী: Bae Suzy; জন্ম: ১০ অক্টোবৰ, ১৯৯৪; একনামেৰে চুজি বুলিও জনা যায়) এগৰাকী দক্ষিণ কোৰিয়ান গায়িকা আৰু অভিনেত্ৰী। গাৰ্ল গ্ৰুপ মিছ এ (২০১০–২০১৭)ৰ প্ৰাক্তন সদস্য হিচাপে ২০১১ চনত টেলিভিছন ধাৰাবাহিক ড্ৰিম হাইৰ জৰিয়তে অভিনেত্ৰী হিচাপে অভিষেক ঘটায় আৰু আৰ্কিটেকচাৰ ১০১ (২০১২) ছবিত অভিনয় কৰে। পিছৰখনৰ সফলতাৰ পিছত দক্ষিণ কোৰিয়াৰ সংবাদ মাধ্যমে বেইক "নেচনছ ফাৰ্ষ্ট লাভ" বুলি ডাকনাম দিছে। তাৰ পিছত তেওঁ গু ফেমিলি বুক (২০১৩), আনকণ্ট্ৰ'লেবলি ফণ্ড (২০১৬), আৰু ৱাইল ইউ ৱাৰ শ্লিপিং (২০১৭) নাটকত অভিনয় কৰে। ২০১৭ চনত বৰ্ধিত নাটক য়েচ? ন'? আৰু টেলিভিছন ধাৰাবাহিক আন্না (২০২২) আৰু ডুনা! (২০২৩), লগতে ছবি এছফ’ল (২০১৯) আৰু ৱাণ্ডাৰলেণ্ড (২০২৪)ত অভিনয় কৰে।

প্ৰাৰম্ভিক জীৱন

বে চুজিয়ে দক্ষিণ কোৰিয়াৰ গোৱাংজুত ১৯৯৪ চনৰ ১০ অক্টোবৰ তাৰিখে জন্মগ্ৰহণ কৰে, কোৰিয়ান ৰাষ্ট্ৰীয় যুৱ টাইকোৱাণ্ডো দলৰ প্ৰাক্তন প্ৰশিক্ষক বে ৱান-য়ং আৰু জং হ্যুন-চুকৰ ঘৰত। তেওঁৰ এগৰাকী ডাঙৰ ভনী আৰু এজন সৰু ভাতৃ আছে। তেওঁ স্কুল অৱ পাৰফৰ্মিং আৰ্টছ ছিউলত অধ্যয়ন কৰি ২০১৩ চনত স্নাতক হয়। অভিষেকৰ আগতে তেওঁ অনলাইন শ্বপিং মডেল হিচাপে কাম কৰিছিল আৰু পিতৃ-মাতৃক তেওঁ এজন কোৰিয়ান আইডল হ’বলৈ গুৰুত্বসহকাৰে চেষ্টা কৰি আছে বুলি দেখুৱাবলৈ এটা ষ্ট্ৰীট ডান্স গ্ৰুপৰ সৈতে জড়িত আছিল। তেওঁ সংগীতৰ লগতে অভিনয়ৰ সৈতেও জড়িত।

ডিস্ক'গ্ৰাফি

বৰ্ধিত নাটক

য়েচ? ন'? (২০১৭)
ফেচ অৱ লাভ (২০১৮)

ফিল্ম'গ্ৰাফি

চলচ্চিত্ৰ
আৰ্কিটেকচাৰ ১০১ (২০১২)
এশফ'ল (২০১৯)
ৱাণ্ডাৰলেণ্ড (২০২৪)

টেলিভিছন
ড্ৰিম হাই (২০১১)
গু ফেমিলি বুক (২০১৩)
আনকণ্ট্ৰ'লেবলিৰ ফণ্ড (২০১৬)
হুৱাইল ইউ ৱেৰ স্লিপিং (২০১৭)
ষ্টাৰ্ট-আপ (২০২০)
আন্না (২০২২)
ডুনা! (২০২৩)
জিনি, মেক আ উইশ (২০২৫)

তথ্যসূত্ৰ

বাহ্যিক সংযোগ

Bae Suzy at Management SOOP

শ্ৰেণী:দক্ষিণ কোৰিয়ান অভিনেত্ৰী
শ্ৰেণী:গায়িকা
ৰোম

ৰোম হৈছে ইটালীৰ ৰাজধানী আৰু আটাইতকৈ ডাঙৰ মহানগৰ। ই লাজিঅ’ অঞ্চলৰ কেন্দ্ৰ আৰু ইউৰোপৰ ইতিহাস আৰু সংস্কৃতিৰ এক গুৰুত্বপূৰ্ণ কেন্দ্ৰ। ৰোম খ্ৰীষ্টপূৰ্ব ৭৫৩ চনত প্ৰতিষ্ঠিত বুলি ধৰা হয় আৰু প্ৰাচীন ৰোমান সাম্ৰাজ্যৰ মূল ৰাজ্যিক কেন্দ্ৰ আছিল।

ভৌগোলিক অৱস্থান

ৰোম ইটালীৰ মধ্যভাগত অৱস্থিত। মহানগৰখন প্ৰায় ১,২৯৮ বৰ্গ কিলোমিটাৰ এলেকাত বিস্তৃত আৰু টাইবাৰ নদীৰ কাষত অৱস্থিত।।

জনসংখ্যা

২০২৩ চনৰ তথ্য অনুসৰি, ৰোম মহানগৰখনত প্ৰায় ২.৮ মিলিয়নৰো অধিক লোক বাস কৰে। ই ইটালীৰ আটাইতকৈ ডাঙৰ মহানগৰ হৈছে

ইতিহাস

ৰোম প্ৰাচীন ৰোমান সভ্যতাৰ কেন্দ্ৰ আছিল আৰু বিশ্ব ইতিহাসত এক মহান নগৰ হিচাপে পৰিগণিত। ই “সৰ্ববৃহৎ মহানগৰ” হিচাপে জনাজাত আৰু গণতন্ত্ৰ, আইন, আৰু স্থাপত্যৰ বিকাশৰ ক্ষেত্ৰত গুৰুত্বপূৰ্ণ ভূমিকা পালন কৰিছে।

সংস্কৃতি আৰু পৰ্যটন

ৰোমত পেণ্টেনাইন চেপ্টাৰ, ভেটিকান চিটি, কলোছিয়াম, আৰু বহুতো প্ৰাচীন স্থাপত্য আৰু সংগ্ৰহালয় আছে। মহানগৰখন বছৰি লক্ষাধিক পৰ্যটকক আকৰ্ষণ কৰে।

অৰ্থনীতি

ৰোম ইটালীৰ ৰাজনৈতিক, সাংস্কৃতিক, আৰু অৰ্থনৈতিক কেন্দ্ৰ। ই বাণিজ্য, পৰ্যটন, আৰু চৰকাৰী কাৰ্যকলাপৰ বাবে মুখ্য কেন্দ্ৰ।

উল্লেখযোগ্য তথ্য

দেশ: ইটালী
অঞ্চল: লাজিঅ’
ৰাজধানী: ৰোম
জনসংখ্যা: প্ৰায় ২.৮ মিলিয়ন (২০২৩)
অঞ্চল: ১,২৯৮ বৰ্গ কিলোমিটাৰ
সময় অঞ্চল: UTC+১ (CET), গ্ৰীষ্মকালীন সময়: UTC+২ (CEST)

তথ্যসূত্ৰ

শ্ৰেণী:ৰাজধানী
শ্ৰেণী:ভূগোল
নীলিম কুমাৰ

নীলিম কুমাৰ অসমৰ এগৰাকী কবি আৰু ঔপন্যাসিক। আধুনিক অসমীয়া কবিতাৰ জগতত তেওঁ অন্যতম জনপ্ৰিয় কবি। তেওঁৰ প্ৰকৃত নাম "হেমেন কুমাৰ শৰ্মা"। ১৯৬১ চনৰ ৯ মাৰ্চ তাৰিখে বৰপেটা জিলাৰ পাঠশালাত তেওঁৰ জন্ম হয়। পাঠশালাতেই তেওঁৰ শৈশৱকাল অতিবাহিত হয়। তেওঁ কৰ্মসূত্ৰে এজন চৰকাৰী চিকিৎসক। ১৯৮৪ চনৰ পৰা তেওঁৰ কবি জীৱন আৰম্ভ হয়। ১৯৯১ চনত পুষ্পাঞ্জলি গোস্বামী (ৰিজু)ৰ সৈতে বিবাহ পাশত আবদ্ধ হয়।

উদ্ধৃতি

নিজৰ কাব্যিক চেতনা বা অনুভৱখিনিক লৈ এজন কবি কাহানিও অকলশৰে কেৱল নিজৰ জগতখনতেই বিচৰণ কৰি থাকিব নোৱাৰে, ইচ্ছাকৃত ভাবেই হওক বা অনিচ্ছাকৃত ভাবেই হওক, সমাজখনৰ সৈতে তেওঁ সম্পৰ্কিত হোৱাটো অৱধাৰিত।
কবিতা কেৱল এককভাৱে হৃদয়ৰ বা মস্তিষ্কৰ হ'ব নোৱাৰে। কবিতা নিশ্চয়কৈ হৃদয়তেই অংকুৰিত হয়, কিন্তু তাৰ নিৰ্মাণকাৰ্য হয় মস্তিষ্কত। মই এইটো কথা সদায় কৈ আহিছোঁ যে হৃদয়ৰ আৱেগ- অনুভূতিৰ কেৱল লিখিত ৰূপেই কবিতা নহয়, তাক নিৰ্মাণ কৰিব লাগিব, সি এক 'শিল্প' হৈ ফুটি উঠিব লাগিব। হৃদয়ৰ আৱেগ- অনুভূতিখিনিতো কেঁচা- মালহে (raw material), তাক আমি নিৰ্মাণ কৰিলেহে ই কবিতা ৰূপত শিল্প হৈ পৰিব।
প্ৰত্যেকজন সৃষ্টিশীল ব্যক্তি বা লেখকৰ ভিৰৰ মাজত থাকিও এককভাবেই বা ব্যক্তিগতভাবেই (individually) বিকাশ হয়। বিকাশ হয়তো তেওঁ বিভিন্ন উৎস বা সমলৰপৰা আহৰণ কৰে, কিন্তু তেওঁ নিজৰ বিকাশটো এককভাবে/ ব্যক্তিগতভাৱে (individually) লাগিব৷ আৰু বিকাশৰ এই প্ৰক্ৰিয়াটো মস্তিষ্কৰ প্ৰক্ৰিয়া। সমগ্ৰ চিন্তন প্ৰক্ৰিয়াটো মস্তিষ্কতেই হয়।
মোৰ কাৰণে কবিতা এটা লিখিবৰ বাবে নিজান পৰিবেশ এটা লাগিবই বুলি কথা নাই। ৰোগীৰ চিকিৎসা কৰি থাকোঁতেও যদি মোৰ মনলৈ ভাৱ আহে তথাপিও কিন্তু মোক নিজান বা অকলশৰীয়া পৰিবেশ লাগিব বুলি কথা নাই। মই ভিৰৰ মাজতো শিল্প নিৰ্মাণ কৰিব পাৰো।
কবিতাৰ একেবাৰে শেহতীয়া বা লেটেষ্ট ট্ৰেণ্ডক মানুহে টান পায়। কিন্তু আমি আমাৰ ট্ৰেণ্ডক গ্ৰহণ নকৰোঁ, টান বুলি ধৰি লওঁ। পছন্দ কৰোঁ। জীৱনত একেবাৰে শেহতীয়া বা লেটেষ্ট বস্তুবোৰ হে গ্ৰহণ কৰোঁচোন। কবিতাৰ ক্ষেত্ৰত কিন্তু এই লেটেষ্ট অথচ নিজৰ জীৱনত গাড়ী, মোবাইল ইত্যাদি অন্য উপাদানবোৰৰ একেবাৰে লেটেষ্ট মডেলটোহে পছন্দ কৰোঁ৷
এতিয়া মাথোঁ চাৰিজনী জোন আছে আমাৰ আকাশত কবিসকলৰ পৰা মই সেই কেইজনীক বচাব খোজোঁ শিশুবোৰৰ বাবে‌ — (আমাৰ আকাশত চাৰিজনী জোন, আমাৰ আকাশত চাৰিজনী জোন, পৃষ্ঠা: ৬)
নিমখ খাওঁ বাবেই ‌আমাৰ তেজ লুণীয়া অশ্ৰু লুণীয়া ঘাম লুণীয়া আনকি হৃদয়ো — (নিমখ, কবিতাৰ ভাষা আৰু অসমীয়া কবিতা, পৃষ্ঠা: ৩৫)
পচি পচি কবিতা লিখ‌চালা চুৱৰৰ বাচ্ছা কবি — (চালা চুৱৰৰ বাচ্ছা, নৰকাসুৰ, পৃষ্ঠা: ৪০)

উৎস

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:কবি
শ্ৰেণী:চিকিৎসক
শ্ৰেণী:জীৱিত ব্যক্তি
জামাই ষষ্ঠী

জামাই ষষ্ঠী হিন্দু বঙালীসকলৰ পৰম্পৰাগত সাংস্কৃতিক লৌকিক আচাৰ। জেঠ মাহৰ শুক্ল পক্ষৰ ষষ্ঠী তিথিত এই আচাৰ পালন কৰা হয়। এই দিনটোত বিবাহিত জীয়ৰী আৰু জোৱায়েকক নিমন্ত্ৰণ কৰি আপ্যায়ন কৰা হয়। এনেকৈয়ে জোৱায়েকক সন্তুষ্ট কৰি ৰখাৰ চেষ্টাত ষষ্ঠীপূজাৰ লৌকিক প্ৰথাই হৈ উঠে বঙালীসকলৰ জেঠ মাহৰ উৎসৱ।

ইতিহাস

ভাৰতবৰ্ষ তথা দক্ষিণ এছিয়াৰ বিভিন্ন দেশত এসময়ত এনে সংস্কাৰ আছিল যে যিমান দিন বিবাহিত কন্যা পুত্ৰৱতী নহয়, সিমান দিন তেওঁ মাক-দেউতাকৰ ঘৰলৈ নাহে। এনে ৰীতিৰ এটা সমস্যা এয়ে আছিল যে সন্তান ধাৰণ কৰিব নোৱাৰিলে বা জন্মতে সন্তানৰ মৃত্যু হ’লে মাক-দেউতাকে বিবাহিত জীয়েক নিজৰ ঘৰলৈ আহিবলৈ দীৰ্ঘদিন অপেক্ষা কৰিব লাগিছিল। সেয়েহে বিবাহিত কন্যাৰ মুখ দৰ্শন কৰিবলৈ জেঠ মাহৰ শুক্লা ষষ্ঠীৰ দিনটোকে বাচি ল’লে জামাই ষষ্ঠী হিচাপে। সেই দিনটোত জোৱাই আৰু কন্যাক নিমন্ত্ৰণ কৰি আপ্যায়ন কৰা হয়। কন্যাৰ মুখ দৰ্শন কৰাৰ লগতে মা ষষ্ঠীৰো পূজা কৰা হয়, যাতে কন্যাই শীঘ্ৰেই পুত্ৰৱতী হয়।

কথিত আছে যে এটা পৰিয়ালত দুজনী ঘৈণী আছিল। দুই ঘৈণীৰ মাজত সৰুজনী লোভী আছিল। তেওঁ সদায় ঘৰত যিখিনি ভাল বস্তু ৰন্ধাবঢ়া হয়, সেইখিনি লুকাই খাই পেলায় আৰু মেকুৰীৰ ওপৰত দোষ জাপে। মেকুৰী হ’ল ষষ্ঠীদেৱীৰ বাহন। নিজৰ বাহন মেকুৰীৰ ওপৰত এনে মিছা বদনাম জাপি দিয়াত ক্ৰুদ্ধ হৈ দেৱীয়ে সৰু ঘৈণীৰ সন্তানৰ প্ৰাণ কাঢ়ি নিয়ে। মনৰ দুখত সৰু ঘৈণী ভাঙি পৰে। পিছত এজনী বুঢ়ীৰ ভেশচন ধৰি দেৱী তেওঁৰ ওচৰলৈ যায়। তেওঁ নিজৰ ভুল বুজিব পাৰি অনুতপ্ত হোৱাত দেৱী ষষ্ঠীয়ে সন্তানটো ওভতাই দিয়ে। পিছে ঘটনাবোৰ জানিব পাৰি শহুৰৰ ঘৰৰ মানুহবোৰে ক্ষুব্ধ হৈ তেওঁৰ মাক-দেউতাকৰ ঘৰলৈ যোৱাত বাধা দিয়ে। ষষ্ঠী পূজাৰ দিনা জীয়ৰীৰ মুখ দৰ্শন কৰিবলৈ আগ্ৰহী মাক-দেউতাকে তেওঁলোকৰ জীয়েক-জোৱায়েকক তেওঁলোকৰ ঘৰলৈ নিমন্ত্ৰণ আগবঢ়ায়। তেনেকৈয়ে এই দিনটোৱে জামাই ষষ্ঠী নামে পৰিচিতি লাভ কৰে। ইয়াৰ পুনৰমিলন বা আনন্দৰ দিন হিচাপে উদযাপন কৰা হয়।

তাৎপৰ্য

জামাই ষষ্ঠীৰ দিনা শাহুৱেকে অৰ্থাৎ কন্যাৰ মাকে ষষ্ঠী দেৱীক সন্তুষ্ট কৰাৰ অৰ্থে পূজা কৰে আৰু তেওঁৰ কন্যা আৰু জামাতাৰ সৌভাগ্য আৰু সমৃদ্ধিৰ বাবে আশিস বিচাৰে। শাহুৱেকে জোৱায়েকক আমিষ, নিৰামিষ বিধেবিধে ব্যঞ্জন, মিষ্টান্ত আদিৰে ভূড়িভোজন কৰায়। কন্যা আৰু জোৱায়েকক উপহাৰো দিয়া হয়। জামাই ষষ্ঠী এটা পৰিয়ালৰ সকলো একত্ৰিত হোৱাৰ আৰু সকলোৱে একেলগে এসাজ খোৱাৰ দিন হিচাপে উদযাপন কৰা হয়।

তথ্য সংগ্ৰহ

শ্ৰেণী:পশ্চিম বংগৰ সংস্কৃতি
শ্ৰেণী:বাংলাদেশৰ সংস্কৃতি
জ্যোতি গদেৰিয়া

জ্যোতি ৰাধেশ্যাম গদেৰিয়া (ইংৰাজী: জন্ম: ১৯৯৮) মহাৰাষ্ট্ৰৰ এগৰাকী ভাৰতীয় পেৰা চাইকেল আৰোহী। ২০২৪ চনত পেৰিছত অনুষ্ঠিত হোৱা গ্ৰীষ্মকালীন পেৰালিম্পিকত তেওঁ ভাৰতক প্ৰতিনিধিত্ব কৰিবলৈ যোগ্যতা অৰ্জন কৰে। তেওঁ মহিলাৰ অভিজাত চি ২ শাখাত অংশগ্ৰহণ কৰে। ২০২৪ চনৰ ২৯ আগষ্টত পেৰিছ পেৰালিম্পিকত তেওঁ মহিলাৰ ৩০০০ মিটাৰ ব্যক্তিগত পাৰ্শ্বুট চি ১-৩ত ৪:৫৩.৯২৯ সময়েৰে দশম স্থান দখল কৰে।

প্ৰাৰম্ভিক জীৱন

গদেৰিয়া কৃষক পৰিয়ালৰ জন্ম গ্ৰহণ কৰিছিল আৰু তেওঁ কাবাডী খেলুৱৈ হিচাপে কেৰিয়াৰ আৰম্ভ কৰিছিল।

তথ্য সংগ্ৰহ

শ্ৰেণী:ভাৰতীয় পেৰা খেলুৱৈ
ভল্গা নদী

ভল্গা (Volga) নদী ইউৰোপ মহাদেশৰ আটাইতকৈ দীঘল নদী। এই নদী ৰাছিয়াৰ পৰা কাস্পিয়ান সাগৰলৈ বৈ গৈছে। এই নদীক ৰাছিয়াৰ ৰাষ্ট্ৰীয় নদী বুলি গণ্য কৰা হয়। এই নদীয়ে ৰাছিয়াৰ সংস্কৃতিতো এক গুৰুত্বপূৰ্ণ স্থান অধিকাৰ কৰি আছে আৰু ৰাছিয়াৰ সাহিত্য তথা লোকপ্ৰবাদত এই নদীক ”Волга-матушка Volga-Matushka” অৰ্থাৎ ভল্গা মাতৃ (Mother Volga) হিচাপে অভিহিত কৰা হয়।

ভল্গা নদী মস্কোৰ উত্তৰ-পশ্চিমে থকা ভালদাই পাহাৰ (Valdai Hills)-ত সাগৰ পৃষ্ঠৰ পৰা ২২৫ মিটাৰ উচ্চতাত উদ্ভৱ হৈছে। তাৰ পৰা পূবলৈ Lake Sterzh, Tver, Dubna, Rybinsk, Yaroslavl, Nizhny Novgorod আৰু Kazan ৰে ভল্গা বৈ গৈছে। তাৰপৰা আকৌ দক্ষিণলৈ Ulyanovsk, Tolyatti, Samara, Saratov আৰু Volgograd হৈ বৈ গৈ Astrakhanত সাগৰ পৃষ্ঠৰ পৰা ২৮ মিটাৰ তললৈ কাস্পিয়ান সাগৰত মিলিত হৈছে।

উপনৈ

ভল্গা নদীৰ ভালেমান উপনৈ আছে। ইয়াৰ ভিতৰত উল্লেখযোগ্য হৈছে কামা (Kama River), উকা (Oka River), ভেটলুগা (Vetluga River) আৰু সুৰা (Sura River) নৈ। ভল্গা আৰু ইয়াৰ উপনৈসমূহে ভল্গা নদী প্ৰণালী (Volga river system) সৃষ্টি কৰিছে। এইসকলোবোৰে মুঠতে প্ৰায় ১৩,৮০,০০০ বৰ্গ কিলোমিটাৰ কালিৰে প্ৰবাহিত হৈ গৈছে। ভল্গা বদ্বীপ (Volga Delta)-ৰ দৈৰ্ঘ্য প্ৰায় ১৫০ কিলোমিটাৰ আৰু ইয়াত প্ৰায় ৫০০টা নলী আৰু নৈ-নিজৰা অন্তৰ্ভুক্ত।

ভূমিকা

ভল্গা নৈয়ে পশ্চিম ৰাছিয়াৰ বাবে মূল জলজ সম্পদৰ যোগান ধৰে। ইয়াৰ ওপৰত থকা বহুতো নদীবান্ধ জলবিদ্যুৎ আৰু জলসিঞ্চনৰ মূল উৎস। মস্কো কেনেল, ভল্গা ড’ন কেনেল আৰু ভল্গা-বেল্টিক জলপথ (Volga–Baltic Waterway)-এ মস্কোক হুৱাইট ছি, বাল্টিক সাগৰ, কাস্পিয়ান সাগৰ আৰু ব্লেক ছিৰে সংযোগ কৰিছে।

ভল্গাৰ উৰ্বৰা উপত্যকাত ঘেঁহুৰ পৰ্যাপ্ত পৰিমাণে খেতি কৰা হয়। তদুপৰি পেট্ৰলিয়াম, প্ৰাকৃতিক গেছ, নিমখ আৰু পটাছৰেও ই সমৃদ্ধিশালী। ভল্গা ডেল্টা আৰু কেস্পিয়ান সাগৰত মাছো প্ৰচুৰ পোৱা যায়।

ভল্গা নদীৰ ওপৰত থকা বান্ধ

ভল্গাৰ ওপৰত ভালেসংখ্যক জলবিদ্যুৎ প্ৰকল্প কাৰ্য্যক্ষম হৈ আছে। ইয়াৰ ভিতৰত প্ৰধান হ’ল-
Volgograd Reservoir
Saratov Reservoir
Kuybyshev Reservoir-the largest in Europe by surface
Cheboksary Reservoir
Gorky Reservoir
Rybinsk Reservoir
Uglich Reservoir
Ivankovo Reservoir

আলোকচিত্ৰৰ ভঁৰাল

তথ্যসূত্ৰ

বাহ্যিক সংযোগ

Volga Delta from Space
Photos of the Volga coasts

শ্ৰেণী:নদী
কালাৱতী দেৱী

কালাৱতী দেৱী ( ; জন্ম প্ৰায় ১৯৬৫) কানপুৰত শৌচাগাৰ নিৰ্মাতা হৈ পৰা এগৰাকী ভাৰতীয় ৰাজমিস্ত্ৰী।তেওঁ নিজৰ সমুদায়ত ৫০ আসনৰ শৌচালয় স্থাপন কৰি পৰিৱৰ্তন আনিছিল আৰু তাৰ পাছত আন সমুদায়সমূহলৈ আগবাঢ়িছিল। বিশেষকৈ মহিলা আৰু শিশুৰ বাবে অঞ্চলটো উন্নত কৰি ৪ হাজাৰটা শৌচাগাৰ নিৰ্মাণত সহায় কৰিছে। ২০১৯ চনত তেওঁক নাৰী শক্তিপুৰস্কাৰ (ভাৰতত মহিলাৰ বাবে সৰ্বোচ্চ বঁটা) প্ৰদান কৰা হয়।

জীৱন

১৯৬০ চনত জন্মগ্ৰহণ কৰা দেৱীৰ আবাস সীতাপুৰত। ১৪ বছৰ বয়সত ১৮ বছৰীয়া জয়ৰাজ সিংৰ সৈতে বিয়াত বহিবলৈ তেওঁ ১৪ বছৰ বয়সত কানপুৰৰ জে কে মন্দিৰ ওচৰৰ ৰাজা পূৰৱালৈ আহিছিল। মুকলি নলা, শিশু আৰু প্ৰাপ্তবয়স্কসকলে ৰাস্তাত শৌচ কৰিবলগীয়া হোৱা আৰু আক্ৰমণ আৰু ধৰ্ষণৰ আখ্যান বোৰৰ সত্ত্বেও মানুহ বোৰ সন্মত নহৈছিল।[1] টুইট কৰিবলৈ সাতজনক নিৰ্বাচিত কৰা হৈছিল যদিও বঁটা বিজয়ী আছিল পদলা ভূদেৱী, বিনা দেৱী, আৰিফা জান, চামি মুৰ্মু, নীলজা ৱাংমো, ৰশ্মি উৰ্ধ্বৰেশে, মান কৌৰ, কৌশিকী চক্ৰৱৰ্তী, অৱনী চতুৰ্বেদী, ভৱনা কান্থ, মোহনা সিং জিতাৰৱাল, ভগীৰথী আম্মা, কাৰ্ত্যায়নী আম্মা আৰু দেৱী়। ৰাষ্ট্ৰপতি ৰামনাথ কোবিন্দে বাৰটা নাৰী শক্তিপুৰস্কাৰ বঁটাৰ ভিতৰত এটা বঁটা প্ৰদান কৰাৰ সময়ত তেওঁৰ এই কামত স্বীকৃতি লাভ কৰে। নতুন দিল্লীত আন্তঃৰাষ্ট্ৰীয় নাৰী দিৱসৰ দিনা এই বঁটা প্ৰদান কৰা হৈছিল।

তথ্যসূত্ৰ
তামিল ভাষা

তামিল ভাষা (தமிழ்) ভাষাত ভাৰতৰ ছয় কোটিৰো বেছি মানুহে কথা পাতে। এই ভাষাটো দক্ষিণ ভাৰতৰ তামিলনাডু ৰাজ্যৰ চৰকাৰী ভাষা আৰু উত্তৰ আৰু উত্তৰ-পূৱ শ্ৰীলঙ্কাৰ প্ৰধান ভাষা। ইয়াৰ উপৰিও চিঙ্গাপুৰ, মালয়েচিয়া, মৰিচাছ আৰু দক্ষিণ আফ্ৰিকাত বহুতো তামিলভাষী মানুহ আছে। সমগ্ৰ বিশ্বত প্ৰায় চাৰে সাত কোটি লোকে তামিল ভাষাত কথা পাতে।

বৰ্ণ

তামিল বৰ্ণমালা আন ভাৰতীয় বৰ্ণমালাতকৈ পৃথক। প্ৰতিটো বৰ্গৰ বাবে মাত্ৰ এটাকৈ বৰ্ণ আছে। যেনে - ক বৰ্গৰ আখৰ ক, খ, গ, ঘ, ঙ লিখিবলৈ க ব্যৱহাৰ কৰা হয়।

অসমীয়া তামিল
ক বৰ্গ க
চ বৰ্গ ச
ট বৰ্গ ட
ত বৰ্গ த
প বৰ্গ ப

ள-ळ, ழ-ऴ, ற-ऱ, ன-ऩ - এইবিলাক বৰ্ণ বুজাব পৰা সমাৰ্থক অসমীয়া বৰ্ণ নাই।

সাধাৰণ সংখ্যাৰ বাহিৰেও তামিল ভাষাত ১০, ১০০ আৰু ১০০০ৰ বাবে চিহ্ন আছে। দিন, মাহ, বছৰ, ডেবিট, ক্ৰেডিট, টকা আৰু সংখ্যাৰ বাবেও চিহ্ন উপস্থিত থাকে। তামিলত কেইবাটাও ঐতিহাসিক ভগ্নাংশ চিহ্নৰ মাধ্যমেৰে ব্যৱহাৰ কৰা হয়।

সংখ্যা

০ ১ ২ ৩ ৪ ৫ ৬ ৭ ৮ ৯ ১০ ১০০ ১০০০

অন্ৰু = এক
ইৰণ্ডু = দুই
মুন্ৰু = তিনি
নান্গু = চাৰি
ঐন্দু = পাঁচ
আৰু = ছয়
এলু = সাত
ঔট্টু = আঠ
ঔন্পদু = ন
পত্তু = দহ

বাহ্যিক সংযোগ

Tamil language at Encyclopædia Britannica
Tamil language and literature

তথ্যসূত্ৰ

শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:ভাৰতৰ ধ্ৰুপদী ভাষা
শ্ৰেণী:শ্ৰীলংকা
এৰিষ্ট'টেলিছ কুৰ্টিডিছ

এৰিষ্ট'টেলিছ কুৰ্টিডিছ (ইংৰাজী: Aristotelis Kourtidis; ; জন্ম: ১৮৫৮ – ১৯২৮) এজন বিশিষ্ট গ্ৰীক শিক্ষাবিদ আৰু লেখক আছিল।

জীৱনী

তেওঁ পূব থ্ৰেচৰ মাইৰিঅ'ফিটোত জন্মগ্ৰহণ কৰিছিল আৰু জীৱনৰ প্ৰথম বছৰবোৰ ইস্তানবুলত অতিবাহিত কৰিছিল। তাত তেওঁ 'গ্ৰেট স্কুল অৱ দ্য নেচন'ত অধ্যয়ন কৰিছিল। ১৮৮০ চনত তেওঁ এথেন্স বিশ্ববিদ্যালয়ত আইন পঢ়িবলৈ এথেন্সলৈ যায়, কিন্তু তেওঁ অধ্যয়ন সম্পূৰ্ণ নকৰিলে। পিছলৈ তেওঁ একেখন বিশ্ববিদ্যালয়তে সাহিত্য অধ্যয়ন কৰে আৰু লেখক তথা ইতিহাসবিদ ডিমিট্ৰিয়াছ কামবুৰোগ্লুক লগ পায়। তেওঁৰ জৰিয়তেই কুৰ্টিডিছে ডায়াপ্লাচিছ টন পেইডন (শিশুৰ শিক্ষা) নামৰ আলোচনীখনৰ সঞ্চালক নিকোলাছ পাপডোপুলোছৰ সংস্পৰ্শলৈ আহে আৰু আলোচনীখনত কাম কৰিবলৈ লয়। পিছলৈ তেওঁ পাপডোপুলোছৰ ভগ্নীক বিবাহ কৰায়।

১৮৮০ চনৰপৰা ১৮৯৩ চনলৈ তেওঁ ডায়াপ্লাচিছ টন পেইডনৰ মুখ্য সম্পাদক আছিল আৰু তাত মৌলিক বা অভিযোজিত শিশু কাহিনী প্ৰকাশ কৰিছিল। একে সময়তে তেওঁ ইভডোমাছ, হেষ্টিয়া, ক্লিঅ আদি কেইবাখনো আলোচনী আৰু বাতৰি কাকতৰ সৈতে সহযোগিতা কৰিছিল। গ্ৰীচিলৈ উভতি অহাৰ পাছত তেওঁ আৰ্চাকীয়ো, এথেন্স কনজাৰ্ভেটৰী আৰু পিৰিয়াছৰ বালিকা উচ্চ মাধ্যমিক বিদ্যালয়ৰ দৰে বিভিন্ন শিক্ষানুষ্ঠানত অধ্যাপক হিচাপে কাম কৰে।

তথ্যসূত্ৰ

গ্ৰন্থপঞ্জী

Aikaterini Dermitzaki (2013). Το Εθνικό Ιστορικό Μουσείο της Ιστορικής και Εθνολογικής Εταιρείας της Ελλάδος: ίδρυση, συλλεκτική πολιτική και άλλες δράσεις (1882–1926). Athens: National and Kapodistrian University of Athens.

বাহ্যিক সংযোগ

ডেম’ক্ৰিটাছ ইউনিভাৰ্চিটি অৱ থ্ৰেচ, কুৰ্টিডিছৰ কবিতা
ডেম’ক্ৰিটাছ ইউনিভাৰ্চিটি অৱ থ্ৰেচ, জীৱনী

শ্ৰেণী:গ্ৰীক কবি
শ্ৰেণী:সাহিত্যিক
মুৰ্গীৰ জোল

মুৰ্গীৰ জোল , বা কুকুৰাৰ তৰকাৰী,বা মুৰ্গীৰ তৰকাৰী নাইবা চিকেন কাৰী ভাৰত উপমহাদেশৰ পৰা উৎপত্তি হোৱা দক্ষিণ এছিয়াৰ এবিধ খাদ্য। ভাৰতীয় উপমহাদেশ, কেৰিবিয়ান, দক্ষিণ-পূব এছিয়া, গ্ৰেট ব্ৰিটেইন, দক্ষিণ আফ্ৰিকাৰ খাদ্যত ই সাধাৰণ। ভাৰতীয় উপমহাদেশৰ পৰা অহা এটা সাধাৰণ জোল বা তৰকাৰীত পিঁয়াজ আৰু বিলাহী ভিত্তিক চচত ষ্টু কৰা কুকুৰাৰ মাংস থাকে, আদা, হালধি, বিলাহীৰ পিউৰি, মৰিচা জলকীয়া আৰু বিভিন্ন ধৰণৰ মছলাৰ সোৱাদ দিয়া হয়, য'ত প্ৰায়ে হালধি, জিৰা, ধনীয়া, ডালচেনি, ইলাচি আদি থাকে। দক্ষিণ এছিয়াৰ বাহিৰত প্ৰায়ে তৰকাৰীৰ গুড়ি বুলি জনাজাত পূৰ্বতে নিৰ্মিত মছলাৰ মিশ্ৰণেৰে চিকেন তৰকাৰী তৈয়াৰ কৰা হয়।

ভাৰত উপমহাদেশ

ভাৰতীয় খাদ্যৰ আঞ্চলিক তাৰতম্য বহু পৰিমাণে আছে, কুকুৰাৰ তৰকাৰীৰ মৌলিক ৰেচিপিৰ ওপৰত বহু ভিন্নতা আছে। ভাৰতীয় কুকুৰাৰ তৰকাৰী সাধাৰণতে গোটা মছলাৰ পৰা আৰম্ভ হয়, তেলত গৰম কৰা। তাৰ পিছত পিঁয়াজ, আদা, নহৰু, আৰু বিলাহী, আৰু গুড়ি মছলা দি এটা চাটনি তৈয়াৰ কৰা হয়। তাৰ পিছত হাড়ৰ ভিতৰত থকা কুকুৰাৰ টুকুৰাবোৰ চচত যোগ কৰা হয় আৰু সিজোৱালৈকে জুইত ৰাখিব লাগে। দক্ষিণ ভাৰতত নাৰিকল আৰু তৰকাৰী পাতও সাধাৰণ উপাদান। কুকুৰাৰ তৰকাৰী সাধাৰণতে ধনীয়া পাতেৰে সজাই, ভাত বা ৰুটিৰ সৈতে পৰিবেশন কৰা হয়।

দক্ষিণ ভাৰতত নাৰিকলৰ গাখীৰ ব্যৱহাৰ কৰি কুকুৰাৰ তৰকাৰী ঘন কৰিব পাৰি।

কেৰিবিয়ান

এই খাদ্য কেৰিবিয়ানত ইনডেনচাৰ কৰা ভাৰতীয় শ্ৰমিকসকলে প্ৰৱৰ্তন কৰিছিল। সেই সময়ত এই খাদ্য ভাৰতৰ চিকেন তৰকাৰী খাদ্যৰ সৈতে বহুত মিল আছিল, বেছিভাগেই চচৰে গঠিত আৰু তাত কুকুৰাৰ টুকুৰা কম আছিল। কিন্তু ট্ৰিনিদাদ আৰু ট’বাগোত হাঁহ-কুকুৰা ইমানেই সহজে উপলব্ধ আছিল যে খাদ্যটো মূলতঃ কুকুৰাৰ মাংসৰে গঠিত হ’বলৈ ধৰিলে, য’ত তৰকাৰীৰ মছলাৰ সোৱাদ দিয়া হ’ল। সাধাৰণ প্ৰস্তুতিৰ ভিতৰত কুকুৰাৰ মাংসক কুলেণ্ট্ৰ’, ধনীয়া, ফ্ৰেঞ্চ থাইম, থাইম, স্কেলিয়ন, পিঁয়াজ, হালধি, আৰু জলকীয়াৰে গঠিত সেউজীয়া জুতি লগাই মেৰিনেট কৰা হয়। তাৰ পিছত প্ৰথমে পাত্ৰটোত তেল দি তাৰ পিছত পানী মিহলাই তৰকাৰীৰ গুড়ি দি ৰান্ধি, তাৰ পিছত কুকুৰাটো প্ৰস্তুত কৰা হয়।
কুকুৰা ভাজিলে অতিৰিক্ত উপাদান যোগ কৰা হয়, আৰু বাচনটো শেষ হোৱালৈকে সিজিবলৈ দিয়া হয়। ইয়াক সাধাৰণতে ৰুটি বা বীনৰ সৈতে পৰিবেশন কৰা হয়। ভাৰত-কেৰিবিয়ান প্ৰভাৱ থকা চুৰিনাম, গায়ানা, জামাইকা, মাৰ্টিনিক, চেণ্ট লুচিয়া আৰু অন্যান্য কেৰিবিয়ান অঞ্চলতো তৰকাৰী কুকুৰা আৰু ইয়াৰ পৰা উৎপন্ন হোৱা সামগ্ৰী জনপ্ৰিয়।

তথ্য সংগ্ৰহ

শ্ৰেণী:খাদ্য
ৰঘুবীৰ চৌধাৰী

ৰঘুবীৰ চৌধাৰী গুজৰাটৰ এজন ঔপন্যাসিক, কবি আৰু সমালোচক। তেওঁ সন্দেশ, জন্মভূমি, দিব্য ভাস্কৰ আদি বহুতো কাকতত স্তম্ভ-লেখক ৰূপেও কাম কৰে। ১৯৯৮ চনত তেওঁ গুজৰাট বিশ্ববিদ্যালয়ৰ অধ্যাপক ৰূপে অৱসৰ গ্ৰহণ কৰিছিল। গুজৰাটী ভাষা সাহিত্যলৈ তেওঁৰ অৱদান অপৰিসীম, কিন্তু তথাপি মাজে-মধ্যে তেওঁ হিন্দী ভাষাতো লেখা-মেলা কৰে।

তেওঁ ১৯৭০ চনৰ নৱনিৰ্মাণ আন্দোলনত ভাগ লৈছিল আৰু 'ইমাৰ্জেন্সি'ৰ বিৰোধিতা কৰিছিল।

১৯৭৭ চনত তেওঁ গুজৰাট বিশ্ববিদ্যালয়ৰ অধ্যাপক ৰূপে চাকৰিত যোগদান কৰে আৰু ১৯৯৮ চনত হিন্দী বিভাগৰ মুৰব্বী ৰূপে চাকৰিৰ পৰা অৱসৰ গ্ৰহণ কৰে। ১৯৯৮ চনৰপৰা ২০০২ চনলৈ তেওঁ সাহিত্য অকাডেমিৰ কাৰ্যনিৰ্বাহ পৰিষদৰ সদস্য আছিল। ২০০২ৰপৰা ২০০৪ চন পৰ্যন্ত তেওঁ প্ৰেছ কাউন্সিল অৱ ইণ্ডিয়াৰ সদস্য আৰু ২৫তম ভাৰতীয় চলচ্চিত্ৰ মহোৎসৱৰ জুৰিৰ সদস্য আছিল।

অৱসৰৰ পাছত তেওঁ বাপুপুৰালৈ উভতি যায় আৰু কৃষিকৰ্মত হাত দিয়ে। তেওঁ গুজৰাট সাহিত্য পৰিষদৰ সভাপতি আছিল আৰু বৰ্তমান এই পৰিষদৰ তেওঁ ট্ৰাষ্টি।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় সাহিত্যিক
শ্ৰেণী:জ্ঞানপীঠ বঁটা বিজয়ী
শ্ৰেণী:গুজৰাটী ভাষাৰ সাহিত্য অকাডেমি বঁটা বিজয়ী
শ্ৰেণী:সাহিত্য অকাডেমিৰ ফেলোশ্বিপ প্ৰাপক
মিমাৰ চিনান

মিমাৰ চিনান (অটোমান তুৰ্কী: معمار سينان, ৰোমানীকৃত: Mi'mâr Sinân; তুৰ্কী: Mimar Sinan; প্ৰায়  ১৪৮৮/১৪৯০ – ১৭ জুলাই ১৫৮৮; কোকা মি'মাৰ চিনান আঘা (Sinan Agha the Grand Architect) বা "গ্ৰেণ্ড চিনান" বুলিও জনা যায়।) চুলতান চুলেমান দ্য মেগনিফিচেণ্ট, চেলিম দ্বিতীয় আৰু মুৰাদ তৃতীয়ৰ বাবে মুখ্য অটোমান স্থপতিবিদ, অভিযন্তা আৰু গণিতজ্ঞ আছিল। তেওঁ ৩০০ৰো অধিক ডাঙৰ গঠন নিৰ্মাণৰ দায়িত্ব লৈছিল, য'ত আছিল এডিৰ্নৰ চেলিমিয়ে মছজিদ, বুয়ুকচেকমেচেৰ কানুনি চুলতান চুলেইমান দলং, আৰু ভিচেগ্ৰাডৰ মেহমেদ পাছা ছ'ক'ল'ভিচ দলং, লগতে অন্যান্য অধিক সামান্য প্ৰকল্প যেনে মাদ্ৰাছা, কুলিয়েছ আৰু দলং। পিছলৈ তেওঁৰ এপ্ৰেণ্টিছসকলে ইস্তানবুলৰ চুলতান আহমেদ মছজিদ আৰু মষ্টাৰৰ ষ্টাৰী মষ্ট দলঙৰ ডিজাইন কৰে।

জীৱন আৰু শিক্ষা

চিনান জন্ম গ্ৰহণ কৰিছিল কায়চেৰীৰ ওচৰৰ এগৰাকী খ্ৰীষ্টান পৰিয়ালত, আৰু পিছত "দেবশিৰ্মে" প্ৰথাৰে অটোমান সেনাত নিযুক্ত হয়। তেওঁৰ প্ৰশিক্ষণ হৈছিল অভিযান্ত্ৰিক আৰু ইঞ্জিনিয়াৰ হিচাপে।

স্থাপত্য কৃতিত্ব

চিনানে শতাধিক মছজিদ, মাদ্ৰাছা, হস্পিতাল, বাথহাউচ, সেতু, আৰু অটোমান ভৱন নিৰ্মাণ কৰিছিল। তেওঁৰ শ্ৰেষ্ঠ কৃতিসমূহৰ ভিতৰত অন্তৰ্ভুক্ত —
ছুলেইমানিয়ে মছজিদ (ইস্তানবুল) – ছুলেইমানৰ আদেশত নিৰ্মিত
ছেলিমিয়ে মছজিদ (এডিৰনে) – তেওঁৰ অন্তিম আৰু শ্ৰেষ্ঠ স্থাপত্যকলা হিচাপে বিবেচিত
মিমাৰ চিনান সেতু – ট্ৰাকিয়াৰ মাজেদি সৈতে সংযোগ কৰা

তেওঁৰ নক্সাসমূহত ইছলামিক স্থাপত্যৰ গাম্ভীৰ্য, ছিমেট্ৰী আৰু ধ্বনি-বিজ্ঞানৰ সুন্দৰ সমন্বয় দেখা যায়।

মৃত্যু আৰু ঐতিহ্য

মিমাৰ চিনান ১৫৮৮ চনত ইস্তানবুলত মৃত্যু লাভ কৰে। তেওঁৰ সমাধি ইস্তানবুলৰ ছুলেইমানিয়ে মছজিদৰ ওচৰত অৱস্থিত। অটোমান স্থাপত্যৰ উন্নয়নৰ ক্ষেত্ৰত তেওঁৰ অৱদান অমূল্য, আৰু তেওঁক প্ৰায়ে "অটোমান স্থাপত্যৰ ডাৱিঞ্চি" বুলি অভিহিত কৰা হয়।

তথ্যসূত্ৰ

শ্ৰেণী:ব্যক্তি
শ্ৰেণী:স্থাপত্য
নীতু বনজাক্ষী

নীতু বনজাক্ষী (জন্ম: ২৫ ফেব্ৰুৱাৰী ১৯৯৩) হৈছে কৰ্ণাটকৰ এগৰাকী ভাৰতীয় অভিনেত্ৰী। তেওঁ বিগ বচ কন্নড় – ছিজন ১০-ত প্ৰতিযোগী হিচাপে অংশগ্ৰহণ কৰিছিল, আৰু সাত সপ্তাহৰ পিছত অনুষ্ঠানৰ পৰা বাদ পৰে।

প্ৰাথমিক জীৱন

বনজাক্ষী গাডাগ জিলা, কৰ্ণাটকৰ বাসিন্দা। তেওঁ মডেল হাই স্কুলত পঢ়াশোনা কৰিছিল। পৰিয়ালৰ আয় বঢ়াবলৈ তেওঁ ফুলৰ মালা বনাই বিক্ৰী কৰিছিল। ২০০৭ চনত তেওঁ বেংগালুৰুলৈ গৈ কলেজত নামভৰ্তি কৰে আৰু নিজৰ পৰিচয় অন্বেষণ কৰিবলৈ আৰম্ভ কৰে।

তেওঁ কেন স্কুল অৱ আৰ্ট, বেংগালুৰুত কলা বিষয় অধ্যয়ন কৰে, BBA ডিগ্ৰী সম্পূৰ্ণ কৰাৰ পিছত এনিমেশ্যনত ডিপ্লোমাও কৰে। আৰু পৰৱৰ্তী সময়ত অস্ত্ৰোপচাৰ তথা চিকিৎসা গ্ৰহণ কৰে।

২০১৯ চনত তেওঁ মিছ ট্ৰান্সকুইন খিতাপ লাভ কৰে আৰু ভাৰতক প্ৰতিনিধিত্ব কৰাৰ সুযোগ পায়। ২০১৬ চনত তেওঁ নিজৰ ভগ্নীক প্ৰথমবাৰৰ বাবে নিজৰ পৰিচয় জনায়। আৰু ভগ্নীৰ বাবে এখন বিউটি পাৰ্লাৰ স্থাপন কৰে।

তথ্যসূত্ৰ

শ্ৰেণী:ভাৰতীয় ট্ৰান্সজেণ্ডাৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী